
[bookmark: _Hlk230096244]Sopukka omavalvonnan seurantaraportti 
Omavalvontasuunnitelmamme on julkaistu Tavanan verkkosivuilla. Tällä seurantaraportilla julkistamme omavalvonnan toteutumiseen, valvonnan havaintoihin ja kehittämistarpeisiin liittyviä huomioita ja toimenpiteitä.
Omavalvontasuunnitelmamme mukaisen toiminnan toteutumista seurataan ja arvioidaan muun muassa säännöllisillä johtamiskeskusteluilla, poikkeamien seurannalla, auditoinneilla, asiakas- henkilöstö-, läheis- ja tilaajakokemuksen mittaamisella.
Tämä raportti kuvaa omavalvontasuunnitelmamme toteutumista, toiminnassamme havaittuja kehittämistarpeita ja jo aloitettuja kehittämistoimenpiteitä ajalla 1.5.26-31.8.26.
1. Asiakaskokemus ja osallisuus 
Asiakkaat ovat pääosin tyytyväisiä asumiseensa ja saamaansa palveluun. Asiakaspalvelun vahvuudeksi ja parhaiksi asioiksi asiakkaat nimesivät ammattitaitoiset ja hyvät ohjaajat. Asiakkaat kokevat arjen sujuvuuden ja yksilöllisten rutiinien kunnioittamisen tärkeäksi. Myös mahdollisuus yhteisöllisyyteen koetaan tärkeäksi.
Asiakkaita kuultiin Tavana Sopukan sisäisessä auditoinninna kesäkuussa. Osa asiakkaista toivoi yhteisöllistä toimintaa vielä enemmän, myös retkiä toivottiin enemmän.
Sopukassa asiakkaat osallistuvat kaikkeen yhteiseen tekemiseen aktiivisesti.

2. Toiminnan laadun arviointi
Seurantajakson aikana lääkehoitosuunnitelmaa on päivitetty; suunnitelmaan on kirjattu ohjeistus avainten vuorokohtaiseen kulunseurantaan. Myös lääkkeiden kulutuskorttien tarkastusprosessia on täsmennetty.	
Sopukan sisäisessä auditoinnissa kesäkuussa nostettiin esille poikkeamien raportointi. Seurantajakson aikana on kiinnitetty huomiota siihen, että poikkeamaraportointia laajennettaisiin aikaisempaa enemmän kattamaan kaikkia poikkeamia. Huomioiden lääkityspoikkeamien lisäksi esimerkiksi asiakastapaturmat, tietoturvapoikkeamat, ympäristö/laitepuutteet sekä asiakkaan kohteluun/sovittuun palveluun liittyvät poikkeamat. Panostamme edelleen siihen, että poikkeamia kirjataan monipuolisesti ja ne huomioidaan omavalvonnassa ja palvelujen toteutuksessa. 
Asiakaskirjauksissa ollaan osittain siirrytty Kanta-kirjaukseen, ei kuitenkaan vielä kaikkien asiakkaiden osalta. Kaikki ohjaajat ovat käyneet sosiaalihuollon kirjaamiskoulutuksen.
3. Henkilöstötilanne
[bookmark: _GoBack]Tavana Sopukka on pieni yksikkö ja sen vuoksi henkilöstömäärän suhteen haavoittuva. Henkilöstöä on mitoituksen kannalta riittävästi, mutta ajoittan tuntityöntekijöiden saamisessa on ollut haastetta. 
4. Onnistumiset
Olemme saaneet positiivista palautetta palvelujemme laadusta sekä asiakkailta että tilaajalta. Sekä asiakkailta että tilaajalta saamamme palautteen mukaan palvelumme ovat luotettavaa ja asiakasta arvostavaa. 
Tavana Sopukan keittiöremontti toteutui seurantajakson aikana. Uuteen keittiöön ollaan Sopukassa tyytyväisiä.
5. Kehittämissuunnitelmat
Asiakaskirjauksissa haluamme edelleen kiinnittää huomiota asiakaskirjauksien ja palvelujen toteuttamissuunnitelmien laatuun ja yhdenmukaisuuteen huomioiden Kantaan siirtymisen. 
Tavana Sopukka on seurantajakson aikana hyväksytty omaishoidon vapaiden kotilomituksen ja henkilökohtaisen avun palvelusetelituottajaksi.

